Document ID: /roh_data/filtered/fineweb-2-filterrobots_roh.jsonl.gz/13710

Grezia: Demonstraziuns cunter la regenza greca
- Gievgia, 16.6.2016, 6:36
Avant il parlament ad Athen han millis da demonstrants pretendì la demissiun da la regenza dal primminister Alexis Tsipras.
Clamà a la demonstraziun han simpatisants da l'opposiziun socialista e conservativa.
Tenor las medias grecas è quai l'emprima demonstraziun pli gronda cunter la regenza da Tsipras dapi sia victoria a las elecziuns il settember 2015. Ils demonstrants han argumentà che la regenza na saja betg sa tegnida vid sias empermischuns. Ella haja sbassà las pajas ed augmentà las taglias.
RR novitads 06:00